ΓΡΑΠΤΗ ΕΡΩΤΗΣΗ E-1956/03

υποβολή: Mara Sornosa Martnez (PSE) προς το Συμβούλιο

(13 Ιουνίου 2003)

Θέμα: Αποστολή του ισπανικού πετρελαιοφόρου μονού κύτους στον πόλεμο του Ιράκ

Η ισπανική κυβέρνηση αποφάσισε να συμμετάσχει στις συμμαχικές επιχειρήσεις κατά τον πόλεμο του Ιράκ με το πολεμικό πετρελαιοφόρο Marqus de la Ensenada. Το Marqus de la Ensenada είναι πετρελαιοφόρου μονού κύτους και ναυπηγήθηκε το 1990.

Λαμβάνονταςπόψη ότι:

- η Επιτροπή επιτελεί αξιόλογο έργο επιδιώκοντας την κατάργηση των πετρελαιοφόρων μονού κύτους, κυρίως σε σχέση με την αναθεώρηση του κανονισμού (ΕΚ) αριθ. 417/2002(1),

- ο εν λόγω κανονισμός δεν εφαρμόζεται ούτε στα πολεμικά πλοία ούτε στα βοηθητικά πολεμικά σκάφη,

- κάθε εμπόλεμη κατάσταση συνεπάγεται αυξημένο κίνδυνο πιθανού ναυαγίου κατόπιν επιθέσεως και συνεπώς σχηματισμό νέας πετρελαιοκηλίδας.

Είναι το Συμβούλιο σε θέση να παρέμβει ενώπιον των διαφόρων κρατών μελών για να απαιτήσει την κατάργηση των πετρελαιοφόρων μονού κύτους από τις ναυτικές μονάδες τους και την αντικατάστασή τους από πετρελαιοφόρα διπλού κύτους όπως προτείνει η κοινοτική νομοθεσία·

(1) ΕΕ L 64 της 7.3.2002, σελ. 1.

Απάντηση

(7 Οκτωβρίου 2003)

Είναι ορθό ότι, όπως αναφέρεται και στην ερώτηση, η κοινοτική νομοθεσία(1) που αποσκοπεί στην εσπευσμένη σταδιακή κατάργηση των πετρελαιοφόρων μονού κύτους δεν εφαρμόζεται σε πλοία που ανήκουν σε κράτος ή τα εκμεταλλεύεται ένα κράτος και χρησιμοποιούνται για κρατική μη εμπορικήπηρεσία, μεταξύ των οποίων είναι και τα πολεμικά πλοία ή τα βοηθητικά πολεμικά σκάφη. Αυτή η εξαίρεση απαντάται και σε άλλα σημεία της κοινοτικής ναυτικής νομοθεσίας, και είναι απολύτως ευθυγραμμισμένη με τους διεθνείς κανόνες και, συγκεκριμένα, με τη Marpol.

Ο κανονισμός (ΕΚ) αριθ. 417/2002 είναι αυτή τη στιγμήπό αναθεώρηση, με τη διαδικασία συναπόφασης. Η έγκριση της νομοθετικής πράξης σε πρώτη ανάγνωση αναμένεται για τις 22 Ιουλίου 2003, αφού το Συμβούλιο έχει εγκρίνει τις τροπολογίες στην πρόταση της Επιτροπής, τις οποίες ψήφισε το Κοινοβούλιο στις 4 Ιουνίου 2003. Αυτή η αναθεώρηση συνεχίζει να εξαιρεί τα πολεμικά πλοία και τα βοηθητικά πολεμικά σκάφη από το πεδίο εφαρμογής του κανονισμού.

Ωστόσο, σύμφωνα με τον κανονισμό (ΕΚ) αριθ. 417/2002 για την εσπευσμένη σταδιακή καθιέρωση απαιτήσεων διπλού κύτους ή ισοδύναμου σχεδιασμού για τα πετρελαιοφόρα μονού κύτους, τα κράτη μέλη, στο μέτρο του ευλόγου και του εφικτού, προσπαθούν να τηρούν τη σχετική κοινοτική νομοθεσία.

Μπορεί να προστεθεί ότι, με τα σημερινά δεδομένα, τα καλυπτόμενα από τον κανονισμό πετρελαιοφόρα μονού κύτους, τα οποία ναυπηγήθηκαν το 1990 αποσύρονται πριν από το 2007 (πετρελαιοφόρα που ανήκουν στην κατηγορία 1) ή το 2015 (πετρελαιοφόρα που ανήκουν στις κατηγορίες 2 και 3). Μόλις τεθεί σε ισχύ ο κανονισμός που τροποποιεί τον κανονισμό (ΕΚ) αριθ. 417/2002, τα πετρελαιοφόρα μονού κύτους της κατηγορίας 1 θα αποσύρονται το 2005 και τα πετρελαιοφόρα μονού κύτους των κατηγοριών 2 και 3 το 2010. Ωστόσο ένα πετρελαιοφόρο μονού κύτους δεν επιτρέπεται να μεταφέρει βαρύ πετρέλαιο ντίζελ — με άμεση εφαρμογή εάν έχει νεκρό βάρος ανώτερο των 5000 τόνων ή το 2008, το αργότερο, εάν έχει νεκρό βάρος κατώτερο των 5000 τόνων.

(1) Κανονισμός (ΕΚ) αριθ. 417/2002 του Ευρωπαϊκού Κοινοβουλίου και του Συμβουλίου, της 18ης Φεβρουαρίου 2002, για την εσπευσμένη σταδιακή καθιέρωση απαιτήσεων διπλού κύτους ή ισοδύναμου σχεδιασμού για τα πετρελαιοφόρα μονού κύτους και για την κατάργηση του κανονισμού (ΕΚ) αριθ. 2978/94 του Συμβουλίου(ΕΕ L 64 της 7.3.2002, σ. 1).